Source: http://docplayer.fi/1510887-Tyoryhmamuistio-mmm-2003-21-tarttuvien-elaintautien-vastustaminen-suomessa.html
Timestamp: 2016-10-27 13:22:48+00:00
Document Index: 23126250

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐Työryhmämuistio MMM 2003: 21. Tarttuvien eläintautien vastustaminen Suomessa
Työryhmämuistio MMM 2003: 21. Tarttuvien eläintautien vastustaminen Suomessa
Download "Työryhmämuistio MMM 2003: 21. Tarttuvien eläintautien vastustaminen Suomessa"
1 Työryhmämuistio MMM 2003: 21 Tarttuvien eläintautien vastustaminen Suomessa Helsinki 20032 Maa- ja metsätalousministeriölle Maa- ja metsätalousministeriö asetti eläintautien vastustamista pohtivan työryhmän Ryhmän tehtävänä oli suunnitella tarttuvien eläintautien vastustamistoimenpiteitä erityisesti muiden kuin lakisääteisesti vastustettavien eläintautien osalta. Työryhmän tuli selvittää, miten tällöin olisi tarkoituksenmukaisinta järjestää näihin eläintauteihin liittyvä neuvonta ja tiedottaminen. Lisäksi tuli selvittää eläintaudeista aiheutuvien kustannusten jakamista ja mahdollisuuksia perustaa maahan uusia rahoitusmahdollisuuksia vähentämään taudeista aiheutuvia tappioita erityisesti epidemiatilanteissa. Työryhmän tuli saada työnsä päätökseen mennessä. Työryhmän puheenjohtajan virkavapauden takia työryhmälle myönnettiin jatkoaikaa asti. Työryhmän puheenjohtajaksi maa- ja metsätalousministeriö määräsi apulaisosastopäällikkö Taina Aaltosen maa- ja metsätalousministeriöstä ja kutsui jäseniksi budjettineuvos Kati Suihkosen valtiovarainministeriöstä, osastonjohtaja Liisa Sihvosen Eläinlääkintä- ja elintarviketutkimuslaitoksesta, johtaja Lea Mäntyniemen Suomen Vakuutusyhtiöiden Keskusliitosta, toiminnanjohtaja Pirjo Kortesniemen Eläintautien torjuntayhdistyksestä, läänineläinlääkäri Riitta Ahon Oulun lääninhallituksesta, eläinlääkäri Vesa Rainion Suomen Eläinlääkäriliitosta, kotieläinasiamies Veikko Kempin ja päälakimies Risto Airikkalan Maa- ja metsätaloustuottajain Keskusliitosta (MTK), tutkimuseläinlääkäri Helena Rautalan Osuuskunta Kotieläinjalostuskeskuksesta, kehityspäällikkö Juha Helanderin Maaseutukeskustenliitosta, neuvontajohtaja Ann-Charlott Kjerpin Svenska Lantbruksproducenternas Centralförbundista (SLC), toimitusjohtaja Kaisa Rossin Suomen Kalankasvattajaliitosta, tutkija Jukka Peltolan Maa- ja elintarviketalouden tutkimuskeskuksesta, eläinlääkäri Olli Peltoniemen Helsingin Yliopiston eläinlääketieteellisestä tiedekunnasta sekä alkutuotannonjohtaja Eeva Brofeldtin Valio Oy:stä. Lisäksi maa- ja metsätalousministeriö määräsi työryhmän jäseneksi maatalousneuvos Esko Juvosen maa- ja metsätalousministeriöstä sekä työryhmän sihteeriksi suostumuksensa mukaisesti eläinlääkintötarkastaja Leena Sandströmin maaja metsätalousministeriöstä. Juha Helanderin tilalle tuli kehityspäällikkö Juho Kyntäjä ja Veikko Kempin tilalle kotieläinasiamies Vuokko Puurula. Esko Juvosen varajäsenenä on toiminut Pekka Sandholm maa- ja metsätalousministeriöstä. Leena Sandströmin tilalle sihteeriksi tuli eläinlääkintötarkastaja Mikko Kananen maa- ja metsätalousministeriöstä ja Mikko Kanasen tilalle eläinlääkintöylitarkastaja Ulla-Maija Kokkonen maa- ja metsätalousministeriöstä. Työryhmä kokoontui vuonna 2001 kahdeksan kertaa ja vuonna 2003 kolme kertaa. Työryhmä kuuli asiantuntijoina Maj-Britt Johanssonia ja Raija Sauna-Ahoa Suomen Turkiseläinten Kasvattajainliitosta, kalatautien erikoistutkija Eija Rimaila-Pärnästä EELAsta sekä järjesti keskustelutilaisuuden sidosryhmille näkemyksistään3 Saatuaan tehtävänsä päätökseen työryhmä luovuttaa yksimielisen muistionsa kunnioittavasti maa- ja metsätalousministerille. Helsingissä 31 päivänä joulukuuta 2003 Taina Aaltonen Riitta Aho Risto Airikkala Eeva Brofeldt Ann-Charlott Kjerp Ulla-Maija Kokkonen Pirjo Kortesniemi Juho Kyntäjä Lea Mäntyniemi Jukka Peltola Olli Peltoniemi Vuokko Puurula Vesa Rainio Helena Rautala Kaisa Rossi Pekka Sandholm Liisa Sihvonen Kati Suihkonen4 TIIVISTELMÄ Työryhmä sai tehtäväkseen pohtia, miten olisi tarkoituksenmukaisinta järjestää muihin kuin lakisääteisesti vastustettaviin eläintauteihin liittyvä neuvonta ja tiedottaminen ja olisiko mahdollista perustaa Suomeen uusia rahoitusvaihtoehtoja vähentämään näistä eläintaudeista aiheutuvia tappioita erityisesti epidemiatilanteissa. Muilla kuin lakisääteisesti vastustettavilla eläintaudeilla tarkoitetaan sellaista sairautta tai tartuntaa, joka voi suoraan tai välillisesti siirtyä eläimestä toiseen eläimeen tai ihmiseen, mutta joka ei kansantaloudellisen merkittävyytensä, tarttuvuutensa tai taudin vakavuuden vuoksi täytä lakisääteisesti vastustettavalle eläintaudille asetettuja kriteerejä. Lähtökohtana on se, että eivastustettavien eläintautien osalta tilatasolla ja yhteisötasolla näihin liittyvää sairastumista ja taloudellisia tappioita pystytään ennaltaehkäisemään ja vähentämään sekä neuvonnalla että tilatason ja yhteisötason vapaaehtoisuuteen perustuvilla erikseen sovituilla toimintatavoilla ja -malleilla. Suurimpana uhkana Suomen hyvälle eläintautitilanteelle työryhmä pitää elävien eläinten maahantuonteihin liittyviä riskejä, jotka entisestään voivat lisääntyä EU:n laajentuessa keväällä Viranomaisten mahdollisuudet asettaa ehtoja maahantuonnille ovat EU-jäsenyydessä rajalliset, minkä vuoksi tuojan vastuu tuonneissa on korostunut. Eläintautitartunta voi tulla Suomeen myös ulkomaille suuntautuvien tilavierailujen ja metsästysretkien samoin kuin maahantuotujen rehujen, käytettyjen maatalouskoneiden ja kuljetusvälineiden välityksellä. Kotimaassa riskiä lisääviä tekijöitä ovat tilakoon kasvu ja sellaiset tuotantorakenteen muutokset, jotka lisäävät kontakteja tilojen välillä. Parhaiten riskeihin varaudutaan tietoa lisäämällä ja ennaltaehkäisyyn panostamalla. Tässä työssä tulisi viranomaisten ja elinkeinon välistä yhteistyötä tehostaa entisestään. Työryhmä ehdottaa, että muiden kuin lakisääteisesti vastustettavien eläintautien vastustuksen ohjaus ja koordinaatio, samoin kuin eläintautikohtainen vastustuspolitiikka tulisi jatkossa hoitaa Eläinlääkintä- ja elintarviketutkimuslaitoksen (EELA) sekä Eläintautien torjuntayhdistys ry:n (ETT) ja muiden kansallisessa eläinten terveydenhuoltojärjestelmässa (ETU) mukana olevien sidosryhmien kanssa yhteistyönä. Vaikka työ edellyttäisi jossakin määrin lisää henkilöresursseja kummallakin taholla, selkeämmällä työnjaosta sopimisella voidaan olemassa olevia epäkohtia jo korjata. Tehostuneen tiedonvälityksen avulla olisi mahdollista varhaisemmassa vaiheessa selvittää tartuntojen laajuus ja tartuntojen aiheuttajat ja siten tehokkaammin ohjata tuottajia ehkäisemään tartuntojen leviämistä. Aluehallinnossa tarttuvien eläintautien vastustamisen ohjausjärjestelmän tulisi tukeutua jo olemassa olevaan paikalliseen eläinlääkintähuoltoon. Toimintaa ohjaisivat siten läänineläinlääkärit läänin alueella ja kunnaneläinlääkärit kunnan alueella. Kunnaneläinlääkärit ilmoittaisivat tartuntatautiepäilyistään läänineläinlääkärille, kuten lakisääteisesti vastustettavienkin eläintautien kohdalla. Läänineläinlääkärit puolestaan ilmoittaisivat saamistaan tiedoista EELAan ja ETT:lle voimassa olevien potilastietojen salassapitoa koskevien säädösten puitteissa. ETT huolehtisi edelleenkin viranomaismääräykset ylittävästä maahantuontisuositusten laadinnasta ja tiedottamisesta tuottajille. Uusien rahoitusvaihtoehtojen osalta työryhmä katsoo, ettei nykyisessä hyvässä eläintautitilanteessa ole edellytyksiä yleisen eläintaudeista aiheutuvien tappioiden korvaamiseen tarkoitetun rahaston perustamiselle. Myöskään yleiselle eläintautivakuutukselle tuskin olisi markkinoita. Sen sijaan elinkeinon ottamien yksittäisten eläintautiriskien varalta laadittujen ryhmävakuutusten laajennukselle olisi nykyistä enemmän tarvetta.5 Sisällysluettelo OSA I. Eläintautien vastustaminen Suomessa Työryhmän työn taustaa Kansallinen laatustrategia Kotieläinten kansallinen terveydenhuoltojärjestelmä (ETU) Muut asiaan liittyvät selvitykset Eläintautitilanne Suomessa ja lähialueillamme Eläintautien vastustamisen yleiset periaatteet Ennaltaehkäisy Maahantuonnin ohjaus Taudinaiheuttajien tilalle pääsyn estäminen Eläintautitilanteen seuranta Toimenpiteet, kun tilalla todetaan tartunta Eläintautien vastustaminen Suomessa Lainsäädäntö Eläintautien luokittelu Eläintautien vastustamisesta huolehtivat viranomaiset ja tehtävänjako Eläintautien torjuntayhdistyksen (ETT ry) rooli eläintautien vastustamisessa Muiden sidosryhmien rooli eläintautien vastustamisessa Eläintautien seuranta Suomessa Eläintaudeista tiedottaminen ja neuvonta Eläintautien vastustaminen Euroopan yhteisössä Eläinten sisämarkkinakauppaa ja kolmansista maista tapahtuvaa tuontia koskevat ehdot Eläintautien vastustaminen ja kustannusten korvaaminen yhteisölainsäädännön mukaisesti Eläintaudeista aiheutuvien vahinkojen korvaaminen Suomessa Kustannusten korvaukset valtion varoista Vastustettavat eläintaudit Muut kuin lakisääteisesti vastustettavat eläintaudit Vakuutukset Yksilölliset tuotantoeläinten vakuutukset Ryhmävakuutukset eräiden tarttuvien eläintautien varalta Muut vakuutukset Eläintautikorvaukset ja maatalouden tuki Eläintautivahinkojen korvausjärjestelmät Euroopassa Nykytilan ongelmat ja uhat Ulkomaiset uhkatekijät Kotimaiset ongelmat ja uhkatekijät...31 OSA II Työryhmän ehdotukset...33 OSA III. LIITTEET...41 LIITE 1. OIE:n A- ja B-listojen taudit Suomessa...41 LIITE 2. Eläintautien esiintyminen Suomen lähialueilla...44 LIITE 3. Eläintautien torjuntayhdistyksen ohjeet eläinten ja sukusolujen maahantuonnille...51 LIITE 4. Eläintautien torjuntayhdistys ry:n (ETT) ohjeet tautiriskien hallitsemiseksi tilatasolla...526 LIITE 5. Vastustettavat eläintaudit...55 LIITE 6. Eläintautien torjuntayhdistys ry:n (ETT) toiminta...57 LIITE 7. Ei-lakisääteisesti vastustettavat eläintaudit...59 LIITE 8. Kartoitustutkimukset Suomessa vuonna LIITE 9. Elävien eläinten, alkioiden ja siemennesteen maahantuonti Suomeen vv LIITE 10. Kotieläinten sisämarkkinakauppaa koskevat direktiivit...64 LIITE 11. BRS-epidemian aiheuttamat alkuvaiheen kustannukset MTK:n selvityksen mukaan...677 7 OSA I. Eläintautien vastustaminen Suomessa 1. Työryhmän työn taustaa 1.1. Kansallinen laatustrategia Työryhmän työ on osa maa- ja metsätalousministeriön elintarviketalouden laatujohtoryhmän vuonna 1999 valmisteleman kansallisen laatustrategian toteuttamista. Elintarviketalouden laatustrategian toteuttaminen on mainittu tavoitteena sekä Lipposen II hallituksen että Jäätteenmäen - Vanhasen hallituksen hallitusohjelmassa ja hankeohjelmassa. Tavoitteena on saavuttaa koko elintarviketuotannon kattava laatuketju, joka kestää joka vaiheessa pellolta pöytään kriittisen tarkastelun kuluttajan turvallisuuden ja eläinten hyvinvoinnin kannalta Kotieläinten kansallinen terveydenhuoltojärjestelmä (ETU) Työryhmän työ liittyy läheisesti tuotantoeläinten terveydenhuoltoa koskeviin hankkeisiin. Keväällä 2001 käynnistettiin työ kansallisen eläinten terveydenhuoltojärjestelmän perustamiseksi viranomaisten, tuottajajärjestöjen ja elintarviketeollisuuden yhteistyönä. Hanke pohjautui jo aiemmin asiaa selvitelleiden työryhmien ja selvitysmiesten työlle (Saloniemi 1996, Rautiainen 1999, Kortesniemi 2000). Eri tuotantoeläinsektoreita varten perustettiin viisi asiantuntijaryhmää, jotka laativat ehdotuksensa kunkin sektorin kansallisesta tasosta ja tavoitteista. Nämä tasot ja tavoitteet maidontuotannossa, naudanlihantuotannossa, sianlihantuotannossa, munantuotannossa ja siipikarjanlihantuotannossa hyväksyttiin terveydenhuoltojärjestelmän ohjausryhmän kokouksessa toukokuussa Seuraavaksi työtä jatketaan tietohallintojärjestelmien perustamisella sekä eläinlääkäreiden, tuottajien ja muiden toimijoiden kouluttamisella terveydenhuoltojärjestelmän käyttöönottoa varten. Sikasektorilla on edetty jo niin pitkälle, että on sovittu teurastamoiden omien terveysluokitusten lopettamisesta, luokitusten yhdistämisestä ja kansallisen tason seurantaan siirtymisestä vuoden 2003 aikana. Seurannan valvonnasta vastaa Eläintautien Torjuntayhdistys ry:n (ETT) alaisuudessa toimiva ETU-palvelut. ETU-järjestelmän tarkoituksena on ennaltaehkäistä eläintautien esiintymistä ja lisätä eläinten hyvinvointia tiloilla ja tätä kautta vähentää lääkkeiden käyttöä ja parantaa eläimistä saatavien elintarvikkeiden laatua entisestään. Järjestelmän avulla pyritään myös lisäämään tilojen ja koko elintarviketalouden kannattavuutta ja kansainvälistä kilpailukykyä. ETU-järjestelmä liittyy työryhmän työhön siten, että sen puitteissa on päätetty torjua eräitä eilakisääteisesti vastustettavista eläintaudeista. Järjestelmään liittyneet tilat todennäköisesti välttyvät eläintautivahingoilta muita tiloja paremmin, jolloin myös vahinkojen korvaamisen tarve jää vähäisemmäksi. Toisaalta terveydenhuoltojärjestelmässä mukana olevat tilat ovat samalla olemassaolevien korvausjärjestelmien piirissä.8 Muut asiaan liittyvät selvitykset Maa- ja elintarviketalouden tutkimuslaitos (MTT) ja Eläinlääkintä- ja elintarviketutkimuslaitos (EELA) käynnistivät vuonna 2001 tutkimuksen, jonka tarkoituksena oli kartoittaa tarttuvien eläintautien merkitystä ja niiden torjunnan kustannuksia Suomessa. Tavoitteena oli myös selvittää yleisesti käytettyjen tutkimusmenetelmien soveltuvuutta eläintautien talousriskien tutkimiseksi. Hankkeen puitteissa tuotettiin vuonna 2002 kaksi pääjulkaisua: EELAn julkaisut Qualitative risk assessment on the spread of classical swine fever into and within Finland sekä Niemi, J.K. Eläintautiriskien ekonomiaa. MTT:n selvityksiä 12. Helsinki: MTT taloustutkimus 39 s.. EELAn raportissa arvioitiin kvalitatiivisesti sikaruton leviämistä muista maista Suomeen sekä toisaalta Suomessa. Jatkoselvityksessä on tarkoitus arvioida sikaruton leviämistä Suomessa kvantitatiivisesti, jotta saadaan selville epidemiatilanteessa vaadittavat resurssit sekä arvio syntyvistä kustannuksista. Niemen laatimassa raportissa käsiteltiin mm. eläintaudin varalta tehtävässä kustannushyötyanalyysissä huomioon otettavia seikkoja ja niihin liittyvää päätöksentekoa. Eläinlääkinnällisesti paras toimenpide ei aina ole taloudellisesti järkevin toimenpide. Usein päätöksentekoon vaikuttaa myös halukkuus nopeasti saatavaan taloudelliseen hyötyyn. Yleisesti ottaen eläintautien lisääntyminen maassa nostaa useimmissa tapauksissa tuotantokustannuksia, lopputuotteen hintaa ja vähentää siten kysyntää. Eläintauteihin liittyvä epävarmuus vaikeuttaa tuottajan ja kuluttajan käyttäytymisen ennustettavuutta. Epävarmuuden vähentäminen esim. terveydenhuolto- ja laatujärjestelmien avulla toimintatapoja standardisoimalla vähentää tätä riskitekijää. Terveydenhuoltojärjestelmien avulla on myös paremmat mahdollisuudet pohjata päätöksenteko pidemmällä aikavälillä kerättyyn tietoon, jolloin hätiköityjä päätöksiä ei tarvitse tehdä. Myös taudinhavaitsemisjärjestelmän tehostaminen voi olla kannattava sijoitus, sillä se vähentää sekä tautivahinkoja että niiden vaihtelua. Korvausjärjestelmän puutteet puolestaan voivat johtaa siihen, että tuottajalla voi olla taloudellinen syy toimia eläintautien leviämistä edistävällä tavalla ja jättää esim. ilmoittamatta tautiepäilyistä tilalla. Eläintautien aiheuttamia kustannuksia on Suomessa tähän mennessä tutkittu hyvin vähän ja hankkeen myötä käynnistettiinkin eläintautiriskien hallintaan keskittyvä taloustutkimus Suomessa. Työ jatkuu em. laitosten jatkohankkeissa, joissa on tarkoitus hyödyntää em. tutkimusten tuloksia. Tutkimukseen saatiin rahoitusta maatalouden kehittämisrahastosta (MAKERA) Eläintautitilanne Suomessa ja lähialueillamme Maailman eläintautijärjestö (OIE) luokittelee vakavat eläintaudit nk. A-listalle ja B-listalle niiden vakavuusasteesta riippuen. A-listalle (15 kpl) kuuluvat taudit ovat määritelmänsä mukaisesti eläinkulkutauteja, jotka aiheuttavat suuria vahinkoja tarttuvuutensa ja nopean leviämisensä takia ja jotka siten vaikuttavat merkittävästi kotieläinten ja kotieläintuotteiden kansainväliseen kauppaan. Suomen eläinlääkintölainsäädännössä A-listan taudit luokitellaan helposti leviäviin eläintauteihin. Eläintautien luokittelua Suomen lainsäädännössä selvitetään tarkemmin kohdassa 3.2.9 9 B-listan taudit (92 kpl) ovat tarttuvia eläintauteja, joilla on taloudellista merkitystä tai vaikutusta kansainväliseen kauppaan, tai jotka voivat tarttua ihmiseen. Suurin osa B-listan taudeista on myös lakisääteisesti vastustettavia Suomessa ja luokitellaan joko vaarallisiksi tai valvottaviksi eläintaudeiksi. A- ja B-listan tautien esiintyminen Suomessa on ollut harvinaista. A-listan taudeista suu- ja sorkkatautia on maassamme ollut viimeksi vuonna 1959, sikaruttoa vuonna 1917 ja siipikarjan Newcastlentautia vuonna Muista helposti leviävistä eläintaudeista todettiin Suomessa Ahvenanmaalla ja Pyhtäällä vuonna 2000 ensimmäisen kerran kirjolohen verenvuotoseptikemiaa (VHS). Kyseinen kalatauti on sen jälkeen levinnyt Ahvenanmaalla useille kalanviljelylaitoksille ja vuonna 2003 jopa näiden rajoitusalueiden ulkopuolelle Uuteenkaupunkiin. VHS:n esiintyminen on kuitenkin toistaiseksi pystytty rajoittamaan Lounais-Suomen merialueelle. Vaarallisiksi luokitelluista eläintaudeista todettiin naudan tarttuva spongiforminen enkefalopatia (BSE) yhdessä pohjoissuomalaisen tilan naudassa vuonna Muista tilan naudoista BSE:tä ei tutkimuksissa löytynyt. Vuonna 2002 todettiin toinen tarttuva spongiforminen enkafalopatia, scrapie, neljällä vuohella, jotka olivat peräisin kahdelta eri tilalta. Tätä ennen vaarallisiksi luokitelluista eläintaudeista on Suomessa esiintynyt rabiesta epidemiana Kaakkois-Suomessa vuosina Tauti saatiin kuitenkin hävitettyä maasta villieläimiä ja kotieläimiä rokottamalla, niin, että vuonna 1991 Maailman eläintautijärjestö (WHO) julisti Suomen jälleen raivotautivapaaksi maaksi. Muista eläintaudeista paljon huomiota aiheutti vuonna 2000 keväällä Suomessa riehunut nautojen hengitystievirus -virusepidemia, joka aiheutti epätavallisen suuria vahinkoja useilla tiloilla. Vaikka epidemia nimettiinkin yhden viruksen mukaan (bovine respiratory syncytial-virus (BRS)), kyseessä oli usean eri viruksen aiheuttama infektio. Muita aiheuttajia olivat ainakin corona- ja parainfluenssa virukset. Edellä mainittujen virusten aiheuttamat infektiot esiintyvät yleensä lievemmässä muodossa ja kevään 2000 epidemiassa lieneekin ollut mukana myös muita altistavia tekijöitä tilannetta pahentamassa. Epidemia nosti pinnalle monia tarpeita. Heti epidemian alkuvaiheessa olisi tarvittu enemmän tietoa oireiden vakavuudesta tiloilla sekä nopeasta leviämisestä eräillä alueilla. Näin olisi saatu käynnistettyä näytteenotto tiloilla ja saatu nopeammin selville epidemian aiheuttajat ja altistavat tekijät, jolloin tilakohtaisten ohjeiden antaminen olisi ollut helpompaa. Koska epidemioita esiintyi useilla eri alueilla, olisi tarvetta ollut myös valtakunnalliselle tiedottamiselle. Kyseinen epidemia osaltaan käynnisti keskustelun muiden kuin lakisääteisesti vastustettavien eläintautien vastustamisesta Suomessa ja niiden aiheuttamien vahinkojen korvaamisesta. Epidemia johti myös tämän työryhmän perustamiseen pohtimaan muiden kuin lakisääteisesti vastustettavien eläintautien vastustamista. Muita Suomen oloissa merkittäviä ei- lakisääteisesti vastustettavia eläintauteja ovat mm. porsasyskä, naudan virusripuli (BVD), paratuberkuloosi ja pälvisilsa. Näiden esiintyminen tiloilla on viime vuosina merkittävästi vähentynyt elinkeinon käynnistämien projektien ja valtakunnallisen seurannan ansiosta. Suomi onnistuneekin saneeraamaan BVD-viruserittäjät maasta ensimmäisenä Pohjoismaana vuoden 2004 aikana. Kalasektoria koskevat ongelmat ja niiden ratkaisuehdotukset on jätetty samaan aikaan työtään tehneen maa- ja metsätalousministeriön asettaman kalatautistrategiaa pohtineen työryhmän harteille, joka sai työnsä valmiiksi syyskuussa Kalasektorin osalta on lähinnä tarkasteltu tappioiden korvaamisen tarvetta. Eläintautien esiintyminen Suomessa ja muissa Euroopan maissa on esitetty liitteissä 1 ja 2.10 10 2. Eläintautien vastustamisen yleiset periaatteet 2.1. Ennaltaehkäisy Maahantuonnin ohjaus Elävien eläinten maahantuonti muodostaa suurimman riskin uusien eläintautien maahantulolle. Tehokkaimmin riskiä vähennetään välttämällä eläinten tuontia kokonaan. Jos kuitenkin eläinainesta hankitaan ulkomailta, suositeltavinta on hankkia alkioita tai spermaa ja sellaisesta maasta, jonka eläintautitilanne on vastaava kuin Suomessa. Sukusolujen tuontiin liittyvä eläintautiriski on huomattavasti vähäisempi kuin elävien eläinten. Jos eläviä eläimiä tästäkin huolimatta hankitaan, voidaan tuontiin liittyviä riskejä vähentää seuraavin keinoin: 1) selvittämällä etukäteen eläintautitilanne ja valvonnan taso eläintautien osalta siinä valtiossa, alueella ja lähtökarjassa, josta eläimiä ollaan hankkimassa sekä selvittämällä lähtötilan harjoittama eläinkauppa edeltävien vuosien ajalta; 2) eläinlääkärin suorittamilla kliinisillä tarkastuksilla lähtömaassa ja määränpäämaassa;. 3) ottamalla näytteitä laboratoriotutkimuksia varten lähtömaassa ja/tai määränpäämaassa; 4) määräämällä eläin karanteeniin lähtömaassa ja/tai määränpäämaassa; 5) edellyttämällä eläinlääkinnällisiä toimenpiteitä, kuten loiskäsittelyä tai rokotuksia, ennen tuontia. EU-maissa viranomaisten mahdollisuudet määrätä tuonnin yhteydessä noudatettavista varotoimenpiteistä ovat rajoitetut ja määräytyvät EY-lainsäädännön mukaan. Näitä ehtoja on tarkemmin selvitetty kohdassa 4.1. ETT:n maahantuontia koskeva ohjeistus on liitteessä 3. Varotoimenpiteistä ja laboratoriotutkimuksista huolimatta elävien eläinten maahantuonti on aina riski taudinaiheuttajien tulolle maahan, sillä kyseinen eläin voi toimia sellaisen tartunnan kantajana, joka lähtömaassa suoritetuissa tutkimuksissa ei ole tullut esille. Toisaalta kuljetuksen aiheuttama stressi voi aikaansaada piilevän taudin puhkeamisen kliiniseksi sairaudeksi määränpäämaassa. Osa tartunnoista voidaan todeta vasta kuukausien tai vuosien päästä. Viimeksi mainituista on esimerkkinä esim. naudan paratuberkuloosi tai lampaan maedi visna -tartunta, joiden toteamiseksi yksittäisellä eläimellä ei ole olemassa luotettavaa tutkimusmenetelmää ja toisaalta sekä BSE että scrapie, joiden esiintymistä ei käytännössä voida tutkia elävältä eläimeltä lainkaan Taudinaiheuttajien tilalle pääsyn estäminen Tartuntojen leviämistä tilalle voidaan tehokkaasti ehkäistä ottamalla tilan jokapäiväisissä toiminnoissa käyttöön eräitä yksinkertaisia toimintatapoja. Esimerkkeinä näistä ovat Eläintautien torjuntayhdistyksen (ETT) laatimat ja tiloilla jo hyvin tunnetut Kymmenen käskyä (liite 4). Myös eräillä rakenteellisilla ratkaisuilla kuten osastoinnilla, sairaskarsinoilla ja erillisten lastaustilojen avulla voidaan ehkäistä tartuntojen leviämistä tilalla. Elinkeino voi myös sopia tuottajien kanssa tekemiensä sopimusten avulla eläintautien leviämisen ehkäisemistä koskevista toimenpiteistä tilalla.11 Eläintautitilanteen seuranta Tilalla suoritettava eläintautien seuranta Tilan eläintautitilanteen valvonnassa karjanomistaja on ensisijaisen tärkeässä asemassa. Karjanomistajan suorittama jatkuva eläinten seuranta ja sairauskirjanpito (nk. omavalvonta) luovat perustan myös eläinlääkintäviranomaisten suorittamalle seurannalle ja valvonnalle. Jos eläimissä havaitaan poikkeavaa, karjanomistaja ottaa yhteyttä eläinlääkäriin, jonka kanssa sovitaan jatkotoimenpiteistä, esim. eläinlääkärin käynnistä tilalla. Tämän hälytysvalmiuden vahvistaminen ja ylläpitäminen on tärkein keino saada mahdollisimman varhaisessa vaiheessa alkavat eläintautiepidemiat valvontaan. Valtakunnallinen eläintautiseuranta Eläintautien seuranta voidaan jakaa seuraaviin osa-alueisiin: 1) Eläinten ja niistä saatavien elintarvikkeiden ja muiden tuotteiden maahantuontivalvonta 2) Eläintautien ilmoittamisvelvollisuus (nk. passiivinen seuranta) tuottajan velvollisuus ilmoittaa epäilemästään tai todetusta eläintaudista eläinlääkärille teurastamoista saatavien lihantarkastustietojen seuranta 3) Eläintautien seurantatutkimukset (nk. aktiivinen seuranta) säännöllisesti toistuvat ennalta suunnitellut seurantatutkimukset esim. teurastamoilla, meijereissä, tiloilla ja tuotantolaitoksissa elinkeinon omat seurantaohjelmat, terveysluokitukset ja terveydenhuoltojärjestelmät projektiluontoiset seurantatutkimukset 4) Terveysvalvontaohjelmat Terveysvalvontaohjelmilla pyritään eräiden tautien tarkempaan valtakunnalliseen seurantaan ja valvontaan. Ohjelmat voivat olla pakollisia tai vapaaehtoisia, ja niihin kuuluvat tilat ovat eläinlääkärin säännöllisessä valvonnassa. Tilojen eläimistä otetaan erikseen määrätyin väliajoin näytteitä niiden tarttuvien tautien varalta, joita kyseisellä ohjelmalla on päätetty vastustaa Toimenpiteet, kun tilalla todetaan tartunta Eläintautidiagnoosi voi perustua pelkkiin tietylle eläintaudille tyypillisiin oireisiin tai laboratoriotutkimuksiin yhdistettynä tyypillisiin oireisiin. Eläintaudin toteamisesta aiheutuvat toimenpiteet riippuvat eläintaudin luonteesta ja taudin aiheuttajasta.12 12 Lievemmissä tarttuviin eläintauteihin liittyvissä taudinpurkauksissa on mahdollista käyttää lääkitystä sairastuneiden eläinten hoitamiseen. Esimerkiksi bakteeri-infektiosta aiheutuvissa taudinpurkauksissa joidenkin tartuntojen osalta antibioottilääkityksellä voidaan päästä hyviin tuloksiin. Näissä tilanteissa muut sovitut toimenpiteet saattavat riittää ennaltaehkäisemään uusia vastaavia tapauksia. Helposti hoidettavien tartuntojen lisäksi on olemassa myös tartuntoja, joissa eläinten lääkitseminen taudinpurkausten yhteydessä ei tuota tilan kannalta pitkäaikaista tulosta. Kun otetaan huomioon tartunnan vaikutukset pidemmällä aikavälillä, niin näissä tapauksissa tartunnan suunnitelmallinen saneeraaminen tilalta on useimmiten viisaampaa kuin jatkuva lääkitseminen. Rajoittavat määräykset eläintautien leviämisen estämiseksi Jos tauti on hyvin herkkä tarttumaan, voi olla, ettei tartunnan leviämistä tilan sisällä pystytä rajoittamaan, vaan keskitytään estämään tartunnan leviäminen tilalta ulos. Helposti leviävien eläintautien kyseessä ollessa tämä tehdään tappamalla kaikki tilalla olevat taudille herkät eläimet ja perustamalla aluetta ympäröimään vyöhykkeitä, joilla rajoitetaan eläinten liikkumista ja kuljettamista ja valvotaan eläinten terveydentilaa tehostetusti. Vähemmän vaarallisten eläintautien yhteydessä, pyritään tilakohtaisilla eläinten kuljettamista rajoittavilla määräyksillä estämään taudin leviäminen tilalta. Lakisääteisesti vastustettavien eläintautien leviämisen ehkäisemiseksi viranomaiset voivat asettaa rajoituksia paitsi edellä kuvatuille eläinten siirroille, myös muulle tilan toiminnalle tarpeen mukaan. Tällöin on mahdollista kieltää myös eläimistä saatavien tuotteiden, kuten lihan, maidon tai villan, sekä eläinten kanssa kosketuksissa olleiden rehujen ja tarvikkeiden, luovuttaminen tilalta. Toiminnan rajoitukset ovat voimassa niin kauan kunnes tartunnan leviämisen riski on poistunut joko eläinten parannuttua tartunnastaan tai tartuntaa levittävien eläinten tultua poistetuksi karjasta. Muiden kuin lakisääteisesti vastustettavien tarttuvien eläintautien varalta viranomaiset voivat antaa vain suosituksia edellä mainituista rajoituksista sekä kehottaa tilaa vapaaehtoisesti ilmoittamaan tartunnanvaarasta tilan kanssa kontaktissa oleville tahoille, jotka voisivat tilalla käydessään tai tilalta tulevia tuotteita käsitellessään levittää tartuntaa. Tällaisia tahoja ovat esimerkiksi seminologit, kotieläinneuvojat, meijerit, munanpakkaamot, teurastamot ja rehuntoimittajat Kussakin maassa eläintautien vastustamisessa käytettävät menetelmät valitaan kyseisen maan eläintautitilanteen ja muiden asiaan vaikuttavien olosuhteiden ja resurssien perusteella. Näitä ovat mm., saatavilla olevat eläinlääkintäpalvelut, diagnostiset valmiudet sekä taloudelliset resurssit. 3. Eläintautien vastustaminen Suomessa 3.1. Lainsäädäntö Eläintautien vastustamisesta säädetään eläintautilaissa (55/1980). Laki koskee sellaisten sairauksien ja tartuntojen vastustamista ja ennalta ehkäisemistä, jotka voivat suoraan tai välillisesti siirtyä eläimestä toiseen eläimeen tai ihmiseen. Toisin sanoen lakia sovelletaan tarttuviin eläintauteihin. Tarttuvat eläintaudit jaetaan laissa vastustettaviin eläintauteihin ja muihin eläintauteihin. Vastustettavia eläintauteja ovat eläintaudit, joiden johdosta viranomaisten on ryhdyttävä toimenpiteisiin.13 13 Eläintautilain nojalla on annettu eläintautiasetus (601/1980), jossa säädetään eläintautien luokittelun perusteista ja määritellään virkaeläinlääkärien tehtävät eläintautien vastustamisessa. Eläintautilain nojalla on annettu myös maa- ja metsätalousministeriön eläinlääkintä- ja elintarvikeosaston päätös vastustettavista eläintaudeista ja eläintautien ilmoittamisesta (1346/95, muut. 532/1997 ja 136/1998). Päätös sisältää luettelot lakisääteisesti vastustettavista eläintaudeista sekä eläintaudeista, joista eläinlääkärien on ilmoitettava maa- ja metsätalousministeriölle. Lisäksi on annettu n. 30 yksittäisiä eläintauteja koskevaa ministeriön asetusta, joissa määritellään toimenpiteet kunkin taudin vastustamisessa. Nämä säädökset löytyvät internetistä osoitteesta Tarttuvien eläintautien vastustamisesta on yleisiä säännöksiä myös seuraavissa säädöksissä: Laki helposti leviävien eläintautien vastustamisesta (488/1960) Yleiskirje helposti leviävien eläintautien vastustamisesta annetun lain säännöksistä (N:o ) Asetus eläintautien vastustamisesta eläinten kuljetuksessa (1363/1994) Maa- ja metsätalousministeriön eläinlääkintä- ja elintarvikeosaston ohje desinfektiotoimenpiteistä eläintautien vastustamisessa (17/EEO/1995) Maa- ja metsätalousministeriön asetus maantiekuljetuksiin käytettävien kuljetusajoneuvojen desinfioinnista eläintautien leviämisen ehkäisemiseksi (3/EEO/2001) Yleiskirje eläintautien vuoksi suoritettavasta eläinten tappamisesta ja korvausten perusteena olevasta eläinten arvioinnista (362/513-89) Yleiskirje vastustettavasta eläintaudista tiedottamisesta ja salassapidosta (N:o ). Lisäksi eläintautien vastustamiseen liittyviä säännöksiä on eläinten ja eläimistä saatavien tuotteiden sisämarkkinakauppaa ja tuontia koskevissa säädöksissä Eläintautien luokittelu Eläintautilain nojalla maa- ja metsätalousministeriön asetuksella säädetään, mitä eläintauteja niiden laatu ja vaikutukset huomioon ottaen on pidettävä vastustettavina eläintauteina. Vastustettavat eläintaudit jaetaan edelleen helposti leviäviin, vaarallisiin ja valvottaviin eläintauteihin. Luettelo vastustettavista eläintaudeista on liitteessä 5. Eläintautiasetuksessa säädetään perusteista, joiden mukaan eläintauti voidaan säätää vastustettavaksi ja joiden mukaan vastustettavat eläintaudit luokitellaan: Vaaralliset eläintaudit voivat aiheuttaa kansantaloudellisesti merkittäviä tappioita, huomattavasti estää tai haitata eläinten tai eläinkunnan tuotteiden vientiä tai tuontia tai ne voivat tarttua eläimestä ihmiseen ja aiheuttaa ihmisen vakavan sairastumisen. Useiden eläinlajien taudeista pernarutto ja nautojen taudeista BSE ovat esimerkkejä vaarallisista eläintaudeista. Sikojen taudeista voidaan vaarallisena eläintautina mainita sikojen TGE-tartunta (transmissible gastroenteritis). Helposti leviävät eläintaudit vastaavat vaikutuksiltaan vaarallisia eläintauteja, mutta lisäksi niiden tarttuvuus on suuri tai ne leviävät erityisen helposti. Helposti leviäviä14 14 eläintauteja voidaan kuvata myös kutsumalla niitä eläinkulkutaudeiksi. Esimerkkinä ovat suu- ja sorkkatauti, klassinen sikarutto ja siipikarjan newcastlentauti ja lintuinfluenssa. Valvottavat eläintaudit aiheuttavat siinä määrin taloudellista vahinkoa yksityistaloudessa eläintenpidolle, että eläintenpidon turvaamiseksi taudin vastustaminen on tärkeää, tai ne voivat sairastuttaa ihmisen. Nautojen ja sikojen sairauksista voidaan mainita esimerkkinä salmonelloosi sen kansanterveydellisen merkityksen takia ja nautojen taudeista IBR (nautojen tarttuva rinotrakeiitti) tautina, jonka leviämisellä maahan olisi suuri merkitys herkälle nautaeläinpopulaatiollemme. Eläintautiasetuksen mukaan eläintauti voidaan säätää kuuluvaksi useampaan ryhmään esiintyvyytensä perusteella. Lisäksi voidaan säätää, että eläintauti vain määrättynä aikana tai tietyllä alueella kuuluu johonkin mainittuun ryhmään. Esimerkiksi sikojen porsasyskätartunta on vastustettava eläintauti vain vapaaehtoiseen terveysvalvontaohjelmaan kuuluvissa sikaloissa, ja lohikalojen paisetauti on vastustettava eläintauti vain tietyissä vesistöissä Eläintautilain soveltamisalaan kuuluvat muut eläintaudit jäävät ei-vastustettavien tautien luokkaan. Muut eläintaudit käsittävät sekä ne tarttuvat eläintaudit, joista on säädetty eläinlääkäreille ilmoitusvelvollisuus, että kaikki muut eläintaudit, joita ei ole erikseen nimetty säädöksissä. Poikkeuksena ovat ns. eksoottiset eläintaudit eli vakavat tarttuvat eläintaudit, joita ei ole aikaisemmin esiintynyt Suomessa, mutta joita ei ole erikseen mainittu lainsäädännössä. Nämä voidaan tarvittaessa rinnastaa vastustettaviin eläintauteihin. Menettelyn tarkoituksena on, että ennalta arvaamattomissa tilanteissa eksoottisten eläintautien vastustamistoimiin saadaan ryhtyä välittömästi, vaikka vastustettavien eläintautien listaa ei olisi vielä ehditty muuttaa Eläintautien vastustamisesta huolehtivat viranomaiset ja tehtävänjako Eläintautilain mukaisista tehtävistä huolehtivia eläinlääkintäviranomaisia ovat maa- ja metsätalousministeriön elintarvike- ja terveysosasto (MMMELO) sekä virkaeläinlääkärit eli läänineläinlääkärit, kunnaneläinlääkärit ja teurastamoiden tarkastuseläinlääkärit. Eläinlääkintäviranomaisten keskinäisessä työnjaossa maa- ja metsätalousministeriön elintarvike- ja terveysosasto johtaa käytännön tilanteissa toimenpiteitä valtakunnan alueella. Läänineläinlääkäri johtaa eläintautien vastustamista läänin alueella ja huolehtii tautitapausten hoidosta joko itse tai ohjaa kunnaneläinlääkäreitä ja tarkastuseläinlääkäreitä niiden suorittamisessa. Lisäksi kunnaneläinlääkäreistä on muodostettu nk. valmiuseläinlääkäreiden ryhmä, jota on erikseen koulutettu kaikkein vakavimpien eläintautien vastustamistoimenpiteisiin ja joiden on kriisitilanteessa ensisijaisesti tarkoitus osallistua epidemian torjumiseen läänineläinlääkärin johdolla. Eläinlääkintäviranomaisten tehtäviä on yksityiskohtaisemmin selvitetty eläintautiasetuksessa (601/1980).15 15 Taulukko 1. Eläinlääkärit Suomessa (lähde: Maa- ja metsätalousministeriö). Kunnaneläinlääkärit näistä valmiuseläinlääkäreitä 70 Yksityiseläinlääkärit 321 Opetus ja tutkimus 142 Tarkastuseläinlääkärit 35 Teollisuus- ja yhteisöt 62 Valtionhallinto 73 Puolustusvoimat 10 Ulkomailla 62 Muilla aloilla 12 Eläkkeellä 259 Ei tietoja 183 Yhteensä 1547 Eläintautilain mukaisilla viranomaisilla on oikeus ja velvollisuus ryhtyä toimenpiteisiin, jos lakisääteisesti vastustettavaa eläintautia epäillään tai todetaan. Eläinten tappamiseen voidaan pääsääntöisesti ryhtyä vain elintarvike- ja terveysosaston luvalla. Maa- ja metsätalousministeriön asetuksilla säädetään tarkemmin, mitä toimenpiteitä eri eläintautien esiintyessä on tehtävä. Muihin kuin vastustettaviin eläintauteihin kohdistuvista tehtävistä ei ole yksityiskohtaisia, viranomaisten tehtäviä koskevia säännöksiä. Eläintautilain soveltamisalaan kuuluvat lähtökohtaisesti myös muut eläintaudit, mutta suurin osa sen säännöksistä koskee vain vastustettavia eläintauteja. Muista eläintaudeista voidaan eläintautilain nojalla antaa tautien ennalta ehkäisemistä, leviämisen estämistä ja tautitilanteen selvittämistä koskevia yleisiä säännöksiä. Yksittäistä tautitapausta koskeviin, hallinnollisiin pakkotoimiin ei kuitenkaan voida ryhtyä, vaan päätösvalta tarvittavista toimenpiteistä on eläimen omistajalla. Viranomaisten vastuulla muiden eläintautien esiintyessä onkin lähinnä seurata tilannetta ja tarvittaessa tehdä siitä selvityksiä sekä tarpeen vaatiessa valmistella muutoksia eläintauteja koskeviin säännöksiin, esimerkiksi vastustettavien eläintautien luetteloon. Muiden kuin lakisääteisesti vastustettavien eläintautien vastustamistyössä on keskeinen rooli ollut yleensä läänineläinlääkäreillä. Heidän tehtävänään on pysyä ajan tasalla eläintautien esiintymisestä toimialueellaan ja tarpeen mukaan johtaa myös ei-vastustettavan eläintaudin takia tehtäviä toimia, kuten tiedotusta ja neuvontaa. Läänineläinlääkäreiden toiminta perustuu ennen kaikkea epidemian esiintymisen selvittämiseen ja epidemian vuoksi annettavaan ohjeistukseen tiloille ja eläinlääkäreille. Tarvittaessa läänineläinlääkärin esityksestä osasto voi antaa luvan eläintaudin esiintymisen kartoittamiseksi tarpeellisten näytteiden ottamiseen ja tutkimiseen valtion kustannuksella. Maa- ja metsätalousministeriön hallinnonalalla toimivat keskusvirastot: Eläinlääkintä- ja elintarviketutkimuslaitoksen (EELA) tehtävänä on Eläinlääkintä- ja elintarviketutkimuslaitoksesta annetun lain (1111/2000) perusteella; 1. tehdä eläinlääkintään ja eläimistä saataviin elintarvikkeisiin liittyviä tutkimuksia sekä eläintautitilanteen selvittämiseksi samoin kuin eläintenterveyden ja hyvinvoinnin16 16 edistämiseksi sekä sairauksien ehkäisemiseksi, määrittämiseksi ja hoitamiseksi tarvittavia laboratorio- ja kenttätutkimuksia; 2. suorittaa riskinarviointia toimialallaan; 3. osallistua tuotantoeläinten kansallisen terveydenhuolto-ohjelman toteuttamiseen ja terveysvalvontaohjelmien suunnitteluun sekä niihin liittyvään neuvontatyöhön; 4. toimia Euroopan yhteisön säädöksissä edellytettynä eläintauteihin ja eläimistä saatavien elintarvikkeiden turvallisuuteen ja laatuun liittyviä kysymyksiä käsittelevänä kansallisena referenssilaboratoriona ja tehdä tähän liittyviä tutkimuksia; 5. huolehtia yhteistyössä Elintarvikeviraston kanssa eläimistä saatavien elintarvikkeiden kansallisen vierasainevalvontaohjelman toteuttamisesta; 6. valmistaa ja hankkia eläinlääkinnässä tarvittavia rokotteita, seerumeita ja diagnostisia aineita sekä suorittaa näiden valmisteiden laaduntarkkailua ja jakelua; 7. tehdä ja seurata toimialaansa liittyvää tieteellistä tutkimusta, osallistua toimialallaan kansainväliseen yhteistyöhön, järjestää toimialaansa liittyvää koulutusta; 8. suorittaa muut tutkimukset ja tehtävät, jotka sille on erikseen säädetty tai jotka maa- ja metsätalousministeriö sille määrää. Eläintautitutkimuksia tekevien laboratorioiden pätevyysvaatimuksista annetun eläinlääkintä- ja elintarvikelaitoksen päätöksen 697/3/99 mukaisesti laboratoriotutkimusten tekeminen helposti leviäviksi säädettyjen eläintautien toteamista ja tieteellistä tutkimista varten on sallittua vain EELA:n omassa tutkimustoiminnassa. Vaarallisten eläintautien toteamista varten laboratoriotutkimukset ovat sallittuja pernaruttoa ja ritinäruttoa lukuun ottamatta vain EELAssa ja tieteellistä tutkimusta varten vain EELAssa tai EELAn luvalla. Valvottavien eläintautien osalta tutkimukset ovat sallittuja tieteellistä tutkimusta varten ilmoitusmenettelyä noudattaen tai EELAn omassa tutkimustoiminnassa ja muissa tapauksissa vain EELAn luvalla (nautojen, sikojen ja siipikarjan salmonellatutkimukset). Elintarvikevirastosta (EVI) annetun lain (1110/2000) perusteella EVI johtaa, suunnittelee ja kehittää sekä osaltaan suorittaa elintarvikkeiden, ja niiden kanssa kosketuksiin joutuvien tarvikkeiden sekä näihin liittyvää riskinhallintaa. EVIlle kuuluu elintarvikelain (361/1995), terveydensuojelulain (763/1994), eläimistä saatavien elintarvikkeiden elintarvikehygieniasta annetun lain (1195/1996) ja Euroopan yhteisön yhteisen maatalouspolitiikan täytäntöönpanosta annetun lain (1100/1994) mukainen valvonnan johto ja muut täytäntöönpanotehtävät. EVI huolehtii toimialaansa kuuluvien Euroopan yhteisön lainsäädännön mukaisten valvontaohjelmien järjestämisestä. Eläimistä saatavien elintarvikkeiden kansallisten vierasainevalvontaohjelmien järjestämisestä EVI huolehtii yhteistyössä Eläinlääkintä- ja elintarviketutkimuslaitoksen kanssa. Kasvintuotannon tarkastuskeskus (KTTK) vastaa muiden lakien nojalla annettujen tehtäviensä lisäksi eläintautilain nojalla sivutuoteasetuksessa (1774/2003) määriteltyjen luokkien 1, 2 ja 3 sivutuotteita käsittelevien laitosten sekä lemmikkieläin- ja turkiseläinrehulaitosten valvonnasta yhdessä läänin- ja kunnaneläinlääkäreiden kanssa. Lisäksi KTTK antaa sivutuoteasetuksen tulkitsemista koskevia soveltamisohjeita tehtäväalueellaan. Keskushallinnon uudelleenorganisointi (nk. Viikkiprojekti) Tammikuussa 2003 julkistetussa maa- ja metsätalousministeriön alueellistamisselvityksessä ehdotettiin, että vastustettavien eläintautien toimeenpanotehtävät siirrettäisiin keskusvirastotasolle maa- ja metsätalousministeriön alaisuuteen. Samassa yhteydessä ehdotettiin EELAn, EVIn ja KTTK:n yhdistämistä yhteiseksi keskusvirastoksi, sillä vuonna 2006 kyseiset virastot siirtyvät joka17 17 tapauksessa uusiin yhteisiin toimitiloihin valtioneuvoston jo aikaisemmin tekemän päätöksen mukaisesti. Ehdotusten johdosta toimeenpanotehtävien siirron valmistelu on jo aloitettu osastolla Eläintautien torjuntayhdistyksen (ETT ry) rooli eläintautien vastustamisessa Elintarvike- ja rehuteollisuuden rooli on 1990-luvulta alkaen saanut uutta painoarvoa eläintautien vastustamisessa. Teurastamoiden ja meijereiden palvelukseen on palkattu terveydenhuoltoeläinlääkäreitä ja yleisen eläinten terveyden kehittämisen lisäksi on paneuduttu yksittäisten eläintautien torjuntaan. Merkittävänä teollisuuden taholta eläintautivastustusta koordinoineena tahona on koko Suomen EUjäsenyyden aikana toiminut Eläintautien Torjuntayhdistys ETT ry. ETT: n perustajia ovat meijerit, teurastamot ja munapakkaamot. ETT on jakanut tuottajille ja kotieläintalouden toimijoille ohjeistusta eläintaudeista suojautumisen periaatteista ja käytännön toiminnasta. Merkittävän roolin ETT on saanut erityisesti kaupallisen kotieläinten ja kotieläinten rehun tuonnin ohjeistamisessa, niiltä osin kun on ollut kyse terveysvaatimuksista, joita ei ole asetettu lakisääteisesti vaan ostajan ja myyjän välisinä sopimuksina. Lisäksi ETT on toiminnallaan läänineläinlääkäreiden kanssa edistänyt merkittävästi hyvän salmonellatilanteen palauttamista vuoden 1995 epidemian jälkeen. ETT:n ja läänineläinlääkäreiden yhteistyöllä tilojen saneerausta on tuettu ohjeistuksella. ETT:n ohjeistuksen vapaaehtoisuudesta huolimatta tuottajat ja teollisuus ovat seuranneet toimintaohjeistoa sangen kiitettävästi. ETT vastaa yhdessä EELAn kanssa myös kansallisen eläinten terveydenhuoltojärjestelmän käytännön toteutuksesta. Tarkempi kuvaus ETT:n toiminnasta on liitteessä 6. Lisätietoja ETT:n antamista ohjeista eläintautien vastustamiseksi on löydettävissä internetistä osoitteesta Muiden sidosryhmien rooli eläintautien vastustamisessa Elintarvikkeiden laatujohtoryhmä Maa- ja metsätalousministeriö asetti elintarvikkeiden laatujohtoryhmän, jonka tehtäväksi annettiin elintarvikkeiden laatuun perustuvan kansallisen kilpailustrategian johtamisen laatuohjelman sisällön ja laatutavoitteiden valmistelun sekä niiden yhteensovittamisen laatuun perustuvaan vientistrategiaan. Lisäksi laatujohtoryhmän tehtävänä on suomalaisen ruuan laatuun liittyvien kilpailuetujen tutkimuksen ja ruuan laatuun liittyvien hankkeiden kehittäminen, maatalouden laatujärjestelmätyön tavoitteiden ja muiden laatujohtoryhmän tehtäväksi annettujen laatuprojektien toteutumisesta vastaaminen ja kansallisen laatustrategian toteutumisen sekä valtion tukea saavien laatu- luomu- ja alkuperähankkeiden yhteistyön ja tuloksellisuuden seuranta ja valvonta.18 18 Pro-Agria Kotieläintalouden neuvonnassa toimii ProAgria-yhtymä, jonka neuvojien ja seminologien työhön kuuluvat toistuvat käynnit kotieläintiloissa. Lisäksi sen jäsenorganisaatio, Suomen Kotieläinjalostusosuuskunta, harjoittaa siitosnautojen ja sikojen välitystoimintaa. ProAgria sitoutuu työssään noudattamaan lainsäädännön ja Eläintautien Torjuntayhdistys ry:n eläintautien vastustamisesta antamia määräyksiä ja ohjeita. Neuvojat ja seminologit on koulutettu noudattamaan tilakäynneillään puhtautta. Tarvittaessa he opastavat karjanomistajia suojavaatetuksen ja pesumahdollisuuksien järjestämiseen ja ohjaavat heitä hankkimaan lisätietoa eläintautien torjunnasta viranomaisilta ja ETT ry:ltä. Kotieläintuotteita jalostavan teollisuuden neuvojat ja terveydenhuoltoeläinlääkärit Kotieläintuotteita jalostavan teollisuuden neuvojat ja terveydenhuoltoeläinlääkärit tekevät tilakohtaista neuvontaa, jonka ensisijaisena tarkoituksena on varmistaa tiloilta hankittavan eläinperäisen raaka-aineen sopivuus elintarvikkeisiin. Tavoitteena on myös kotieläintilojen kannattavuuden edistäminen. Lähes kaikki alan toimijat ovat Eläintautien Torjuntayhdistyksen jäseniä ja sitoutuneet toimimaan sen ohjeiden mukaisesti. Tuottajajärjestöt MTK (Maa- ja metsätaloustuottajien keskusjärjestö r.y.) hoitaa maataloustuottajien edunvalvontaa Suomessa ja kansainvälisesti. MTK toimii tiiviissä yhteistyössä valtion viranomaistahojen ja ETT:n kanssa suunniteltaessa tarttuvien eläintautien vastustusta. MTK:n tehtävänä on tuoda suunnitteluun tuottajan näkökulma lainsäädäntöjen ja vapaaehtoisten ohjelmien käytännön soveltamisessa ja huolehtia, että kustannusten jakautuminen on oikeudenmukaista. Eläintautienvastustustoimien käytännön toimivuus ja kustannusten kohtuullisuus takaavat tautivastustuksen onnistumisen. Lakisääteisesti vastustettavien eläintautien yhteydessä MTK antaa pyydettäessä viranomaisille apua käytännön toimissa sekä tuottajille kriisiapua. Ruotsinkielisten tuottajien edunvalvontajärjestönä toimii Svenska Lantbruksproducenternas Centralförbund (SLC) Eläintautien seuranta Suomessa Suomessa on valtakunnallisesti kattava eläinlääkintähuoltopalvelujen verkosto, josta on saatavilla eläinlääkintäapua myös päivystysaikana. Palvelujen tuottamisesta vastaavat kunnat ja näissä toimivat virkaeläinlääkärit (kaupungin- ja kunnaneläinlääkärit). Täydentävää palvelua on saatavilla myös yksityisiltä eläinlääkäreiltä. Eläintauteja seurataan Suomessa nk. ilmoitusvelvollisuuteen perustuvan järjestelmän puitteissa sekä aktiivisesti erilaisten seurantatutkimusten avulla. 1) Eläintautien ilmoittamisvelvollisuus (nk. passiivinen seuranta) tuottajan velvollisuus ilmoittaa epäilemästään tai todetusta vastustettavasta eläintaudista eläinlääkärille yksityiseläinlääkärin velvollisuus ilmoittaa virkaeläinlääkärille virkaeläinlääkärin velvollisuus ilmoittaa ketjussa ylemmälle viranomaiselle19 19 eläinlääkärin velvollisuus ilmoittaa paitsi vastustettavista, myös eräistä muista eläintaudeista välittömästi tai kuukausittain läänineläinlääkärille, joka lähettää yhteenvedon ilmoituksista maa- ja metsätalousministeriöön (nk. kuukausi-ilmoitukset) teurastamoista saatavien lihantarkastustietojen seuranta Luettelo eläinlääkäreiden kuukausittain ilmoittamista muista eläintaudeista on liitteessä 7. 2) Eläintautien seurantatutkimukset Suomessa (nk. aktiivinen seuranta) säännöllisesti toistuvat ennalta suunnitellut seurantatutkimukset esim. teurastamoissa, meijereissä, tiloilla ja muissa tuotantolaitoksissa elinkeinon omat seurantaohjelmat, terveysluokitukset ja terveydenhuoltojärjestelmät projektiluontoiset seurantatutkimukset Suuri osa tutkimuksista on EU-säädösten edellyttämää seurantaa, jolla osoitetaan, että Suomessa ei ole eläintauteja, joiden suhteen meillä on nk. taudista vapaan maan asema tai oikeus vaatia lisävakuuksia tuonnissa. Seurantatutkimuksia tehdään pääasiassa vastustettavista eläintaudeista. Eräiden muidenkin tautien osalta valtio maksaa kuitenkin tautitilanteen seurannan kannalta välttämättömiksi katsotut seurantatutkimukset. Tällaisia tauteja ovat muun muassa BVD ja leptospiroosi. Selvitys vuoden 2002 kartoitustutkimuksista on liitteessä 8. Eläintautien esiintymistä kartoitetaan myös terveysvalvontaohjelmiin sisältyvien tutkimusten avulla. pakolliset terveysvalvontaohjelmat Suomessa lampaiden scrapievalvontaohjelma yli 40 uuhen/kutun katraille lampaiden ja vuohien maedi-visna/cae-valvontaohjelma yli 20 uuhen/kutun katraille peuratarhojen terveysvalvontaohjelma sikaloiden terveysvalvontaohjelma koeryhmiä kantakoeasemille lähettäville sikaloille vapaaehtoiset terveysvalvontaohjelmat Suomessa naudan BVD-terveysvalvontaohjelma scrapie-valvontaohjelma alle 40 uuhen/kutun katraille maedi-visna/cae-valvontaohjelma alle 20 uuhen/kutun katraille EELAn kalaterveyspalvelu EELAn siipikarjan terveystarkkailuohjelma terveydenhuoltojärjestelmät20 Eläintaudeista tiedottaminen ja neuvonta Eläintautitilanteesta tiedottavat ja antavat yleisiä tietoja eläinlääkintäviranomaiset, EELA ja ETT. MMMELO vastaa vastustettavien eläintautien epäilyä tai niiden aiheuttamia epidemioita koskevasta tiedottamisesta valtakunnallisesti. Muut eläinlääkintäviranomaiset, EELA ja ETT tiedottavat vastustettavista taudeista ja niiden yhteydessä noudatettavista varotoimenpiteistä yleensä aluetasolla. Samat tahot tiedottavat tarvittaessa myös muista eläintaudeista. Yksittäiset tuottajat saavat tautitapauksissa neuvoja yleensä kunnaneläinlääkäriltä, läänineläinlääkäriltä, EELAsta, ETT:stä, Helsingin Yliopiston eläinlääketieteellisestä tiedekunnasta ja elintarviketeollisuuden terveydenhuoltoeläinlääkäreiltä. Yleisluonteista tiedottamista ja neuvontaa ei rajoiteta tai muuten säännellä lainsäädännössä. Jos on kysymys tiedosta, joka koskee eläintaudin esiintymistä yksittäisellä tilalla tai muuta tietyn tuottajan eläinten terveydentilaa koskevasta tiedosta, tiedon antamista on lainsäädännössä rajoitettu. Lainsäädäntö, joka koskee erityisesti viranomaisten oikeutta antaa tällaisia tietoja, on hyvin monimutkainen. Yksittäistapauksissa tietojen antaminen on sen viranomaisen harkinnassa, jolta tietoa pyydetään. Eläinlääkärinammatin harjoittamisesta annetun lain (29/2000) mukaan eläintä hoitanut eläinlääkäri ei saa sivulliselle ilman karjanomistajan lupaa ilmaista eläintä tai sen kanssa samassa eläintenpitoyksikössä olevia eläimiä koskevia tietoja. Eläinlääkärin on kuitenkin annettava maa- ja metsätalousministeriön määräysten mukaisia ilmoituksia ja tilastotietoja hoitamistaan tautitapauksista sekä ilmoitettava viipymättä hoitamastaan tapauksesta eläintautilain täytäntöönpanosta huolehtiville viranomaisille tietoja, jotka ovat tarpeen vastustettavien eläintautien leviämisen estämiseksi. Salassapitovelvollisuus potilassuhteen perusteella saattaa väistyä myös silloin, jos eläinlääkäri toimii myös viranomaisena, tavallisesti kunnaneläinlääkärinä. Kunnaneläinlääkärin oikeuteen antaa tietoja sovelletaan tällöin myös viranomaisten tietoja koskevaa lainsäädäntöä. Viranomaisten oikeudesta antaa tietoja yksittäisen tilan eläinten terveydentilasta säädetään useassa eri säädöksessä. Eläintautilain mukaan virkaeläinlääkärin on tiedotettava eläintaudin esiintymisestä maa- ja metsätalousministeriön määräämällä tavalla, jos se on tarpeen vastustettavan eläintaudin leviämisen estämiseksi. Tiedottamisvelvollisuus koskee sekä perusteltua epäilyä että taudin toteamista. Taudin esiintymistä koskeva tiedottaminen on tällöin yksi niistä toimenpiteistä, joilla vastustettavan eläintaudin leviäminen pyritään estämään. Taudin esiintymisestä tietyllä tilalla on siten ilmoitettava niille sivullisille, joiden toiminnan kautta tauti on vaarassa levitä eteenpäin. Eläintautilain mukaisesta tiedottamisesta on annettu ministeriön ohje (yleiskirje nro ). Lisäksi tiedottamista koskevia säännöksiä sisältyy yksittäisten eläintautien vastustamistoimia koskeviin maa- ja metsätalousministeriön asetuksiin. Säännökset koskevat yleensä niiden tahojen määrittelyä, joille eri eläintaudeista on ilmoitettava, jotta tautien leviäminen estettäisiin. Tahot, joille asiasta on ilmoitettava, vaihtelevat eri tautien leviämistapojen ja -nopeuden mukaan. Muissa kuin eläintautilaissa tarkoitetuissa tilanteissa eli jos on kysymys vastustettavan eläintaudin ilmoittamisesta muissa kuin taudin leviämisen kannalta tarpeellisissa tapauksissa tai jos kysymys on muista kuin vastustettavista eläintaudeista, sovelletaan lakia viranomaisten toiminnan julkisuudesta (621/1999) eli julkisuuslakia. Julkisuuslain mukaan tiedot, jotka koskevat viranomaisen tehtäväksi säädettyä tarkastusta tai muuta valvontatointa, on pidettävä salassa, jos tiedon antaminen ilman painavaa syytä olisi omiaan aiheuttamaan vahinkoa asian osalliselle. Eläintautia koskeva tiedon Näytä lisää
Eläinlääkintähuollon valtakunnallinen ohjelma (EHO) 2015 2019 Elintarvikeketjun monivuotinen kansallinen valvontasuunnitelma (VASU), Osa I, liite 5 Eläinlääkintähuollon valtakunnallinen ohjelma (EHO) Lisätiedot Eläinten ja ihmisten välillä tarttuvat taudit
Eläinten ja ihmisten välillä tarttuvat taudit Suomen zoonoosistrategia 2013-2017 Helsinki 2013 Työryhmämuistio mmm 2013:1 Eläinten ja ihmisten välillä tarttuvat taudit Suomen zoonoosistrategia 2013-2017 Lisätiedot ESITYKSEN PÄÄASIALLINEN SISÄLTÖ
Hallituksen esitys eduskunnalle laiksi eläinten lääkitsemisestä, laiksi lääkelain eräiden säännösten kumoamisesta ja laiksi rikoslain 44 luvun 5 :n 2 momentin muuttamisesta ESITYKSEN PÄÄASIALLINEN SISÄLTÖ Lisätiedot Ympäristöpalvelut Helmen suunnitelma eläinlääkäripalveluiden järjestämisestä ja eläinten terveyden ja hyvinvoinnin valvonnasta 2015-2019
Ympäristöpalvelut Helmen suunnitelma eläinlääkäripalveluiden järjestämisestä ja eläinten terveyden ja hyvinvoinnin valvonnasta 2015-2019 Hyväksytty ympäristöterveyslautakunnassa 19.2.2015 7 1 Sisällysluettelo Lisätiedot OPAS KALANVILJELYLAITOSTEN TERVEYDENHUOLTO-OHJELMAN LAATIMISEEN
OPAS KALANVILJELYLAITOSTEN TERVEYDENHUOLTO-OHJELMAN LAATIMISEEN Anna-Liisa Mannermaa, PRIK-palvelut, Oulu, 2007 Vesiviljelylaitosten terveydenhuolto projekti Hanke on osittain Euroopan yhteisön Kalatalouden Lisätiedot Ymptervltk 5.2.2015 8 Liite 3. PELKOSENNIEMEN-SAVUKOSKEN KANSANTERVEYSTYÖN KUNTAYHTYMÄ Koillis-Lapin ympäristöterveydenhuolto
Ymptervltk 5.2.2015 8 Liite 3 PELKOSENNIEMEN-SAVUKOSKEN KANSANTERVEYSTYÖN KUNTAYHTYMÄ Koillis-Lapin ympäristöterveydenhuolto ELÄINLÄÄKINTÄHUOLLON VALVONTASUUNNITELMA 2015 2019 2 Sisällys 1 Johdanto... Lisätiedot Työryhmämuistio MMM 2003:10 Ehdotus ympäristöterveydenhuollon laboratorioihin kohdistuvista viranomaisvaatimuksista Helsinki 2003
Työryhmämuistio MMM 2003:10 Ehdotus ympäristöterveydenhuollon laboratorioihin kohdistuvista viranomaisvaatimuksista Helsinki 2003 Maa- ja metsätalousministeriölle Maa- ja metsätalousministeriö asetti 20.2.2002 Lisätiedot Kumoaa Lampaiden maedi-visnan ja vuohien CAE:n vastustamisesta 11 päivänä tammikuuta 1999 annettu maa- ja metsätalousministeriön päätös (1/EEO/1999)
D 68 MAA- JA METSÄTALOUSMINISTERIÖ Asetus nro 15/EEO/2001 Päivämäärä 13.6.2001 Dnro 1718/00/2000 Voimaantulo- ja voimassaoloaika -toistaiseksi Kumoaa Lampaiden maedi-visnan ja vuohien CAE:n vastustamisesta Lisätiedot Kansallisen laatustrategian väliarviointi alkutuotannon osalta
Loppuraportti 29.12. 2003 Konsulttitoimisto Terra Oy Sisällysluettelo SISÄLLYSLUETTELO... 2 LYHENTEET... 5 1. TIIVISTELMÄ... 6 2. JOHDANTO... 7 2.1. TAUSTA... 7 2.2. METODOLOGIA... 8 2.3. KESKEISET KÄSITTEET... Lisätiedot Työryhmämuistio MMM 2003:9 Mikrobilääkkeiden käyttösuositukset eläinten tärkeimpiin tulehdus- ja tartuntatauteihin Helsinki 2003
Työryhmämuistio MMM 2003:9 Mikrobilääkkeiden käyttösuositukset eläinten tärkeimpiin tulehdus- ja tartuntatauteihin Helsinki 2003 Maa- ja metsätalousministeriölle Maa- ja metsätalousministeriö asetti 6.3.2002 Lisätiedot HE 99/2010 vp. Esityksessä ehdotetaan säädettäväksi kuluttajaturvallisuuslaki,
Hallituksen esitys Eduskunnalle kuluttajaturvallisuuslaiksi ja laiksi rikoslain 44 luvun 1 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan säädettäväksi kuluttajaturvallisuuslaki, Lisätiedot ELÄINTEN TERVEYDENHUOLLON ALKUVAIHEIDEN HISTORIAA VUODESTA 1973 ALKAEN 25 VUODEN AJALTA
Urho Riihikoski ELÄINTEN TERVEYDENHUOLLON ALKUVAIHEIDEN HISTORIAA VUODESTA 1973 ALKAEN 25 VUODEN AJALTA 2 JULKAISTU NETTIKIRJANA 2007 Sisällysluettelo 3 ELÄINTEN TERVEYDENHUOLLON ALKUVAIHEIDEN HISTORIAA Lisätiedot Eviran ohje 1028/1. Toiminta elintarvikkeisiin liittyvissä terveysvaaratilanteissa Ohje elintarvikevalvontaviranomaisille
Eviran ohje 1028/1 Toiminta elintarvikkeisiin liittyvissä terveysvaaratilanteissa Ohje elintarvikevalvontaviranomaisille Auli Vaarala Sivu/sivut 1 / 36 Ohje elintarvikevalvontaviranomaisille Eviran ohje Lisätiedot KESKI-POHJANMAAN YMPÄRISTÖTERVEYDENHUOLLON VALVONTASUUNNITELMA VUODELLE 2010
KESKI-POHJANMAAN YMPÄRISTÖTERVEYDENHUOLLON VALVONTASUUNNITELMA VUODELLE 2010 SISÄLLYS 1 LYHENTEET... 4 2 TAUSTAA... 6 3 VALVONNAN JÄRJESTÄMINEN KESKI-POHJANMAAN YMPÄRISTÖTERVEYDENHUOLLON YHTEISTOIMINTA-ALUEELLA... Lisätiedot Kotitilalta5/2012. Talviulkoilu. säästää kuiviketta ja pitää sorkat terveinä s. 12. Eviran Aho: Lihaketjun riskikuva ajan tasalle s.
Kotitilalta5/2012 Talviulkoilu säästää kuiviketta ja pitää sorkat terveinä s. 12 Eviran Aho: Lihaketjun riskikuva ajan tasalle s. 4 5 Eläinten tuojalla suuri vastuu s. 14 15 pääkirjoitus MARKKINAKATSAUS Lisätiedot Kohdassa 1 on tarvittavan yleiskuvan luomiseksi selostettu PRRS- taudin yleistä taudinkuvaa ja leviämistä.
D 80 MAA- JA METSÄTALOUSMINISTERIÖ Eläinlääkintä- ja elintarvikeosasto PÄÄTÖS nro 18/EEO/1998 Päivämäärä 5.11.1998 Dnro 743/50-98 Voimaantulo- ja voimassaoloaika 20.11.1998 - toistaiseksi Kumoaa / Muuttaa Lisätiedot Esitys 14.1.2015 YMPÄRISTÖVALVONNAN OHJE
Esitys 14.1.2015 YMPÄRISTÖVALVONNAN OHJE YMPÄRISTÖMINISTERIÖLLE 14.1.2015 Saatuaan työnsä valmiiksi työryhmä luovuttaa esityksensä ympäristöministeriölle. Ympäristöministeriö asetti 27.6.2013 työryhmän Lisätiedot Maaseutuviraston tehtävät MMM067:02/2005
Maaseutuviraston tehtävät MMM067:02/2005 Helsinki 2006 Työryhmämuistio mmm 2006:6 MAA- JA METSÄTALOUSMINISTERIÖLLE Maa- ja metsätalousministeri Juha Korkeaoja päätti 13.9.2005 esittää perustettavan Maaseutuviraston Lisätiedot KONEIDEN MARKKINAVALVONTA Opas työsuojelutarkastajille toiminnan yhtenäistämiseksi ja kehittämiseksi
Liite 15 Työsuojeluosasto 10.8.2011 2. versio KONEIDEN MARKKINAVALVONTA Opas työsuojelutarkastajille toiminnan yhtenäistämiseksi ja kehittämiseksi Meritullinkatu 8, Helsinki PL 33, 00023 VALTIONEUVOSTO Lisätiedot Ympäristöterveydenhuollon
Sosiaali- ja terveysministeriön selvityksiä 2001:10 Ympäristöterveydenhuollon toimintaedellytykset Loppuraportti Helsinki 2001 Tiivistelmä Ympäristöterveydenhuollon toimintaedellytykset. Loppuraportti. Lisätiedot JYVÄSKYLÄN SEUDUN YMPÄRISTÖTERVEYDEN- HUOLLON YHTEISTOIMINTA-ALUEEN VALVONTASUUNNITELMA TOIMINTAKAUDELLE 2014
JYVÄSKYLÄN KAUPUNKI Kaupunkirakennepalvelut Ympäristöterveydenhuolto JYVÄSKYLÄN SEUDUN YMPÄRISTÖTERVEYDEN- HUOLLON YHTEISTOIMINTA-ALUEEN VALVONTASUUNNITELMA TOIMINTAKAUDELLE 2014 Jyväskylä, Hankasalmi, Lisätiedot FORSSAN SEUDUN TERVEYDENHUOLLON KUNTAYHTY- MÄN YMPÄRISTÖTERVEYSOHJELMA
FORSSAN SEUDUN TERVEYDENHUOLLON KUNTAYHTY- MÄN YMPÄRISTÖTERVEYSOHJELMA Forssassa 8.1.2004 SISÄLLYS 2 ALKUSANAT...4 1 JOHDANTO...5 2 YMPÄRISTÖTERVEYDENHUOLTO FORSSAN TERVEYDENHUOLLON KUNTAYHTYMÄN ALUEELLA...5 Lisätiedot ESITYKSEN PÄÄASIALLINEN SISÄLTÖ
Hallituksen esitys terveydenhuollon ammattihenkilöistä annetun lain muuttamisesta ESITYKSEN PÄÄASIALLINEN SISÄLTÖ Terveydenhuollon ammattihenkilöistä annettuun lakiin ehdotetaan muutoksia. Euroopan unionin Lisätiedot Raision ympäristöterveydenhuollonvalvontayksikön
Raision ympäristöterveydenhuollonvalvontayksikön VALVONTASUUNNITELMA VUOSILLE 2015-2019 SISÄLTÖ 1 JOHDANTO... 1 2 SÄÄDÖSPERUSTEET VALVONTAOHJELMALLE... 1 3 YMPÄRISTÖTERVEYDENHUOLTOON KUULUVAT LAIT... 1 Lisätiedot Suomen hallituksen vastaus kidutuksen ja epäinhimillisen
Suomen hallituksen vastaus kidutuksen ja epäinhimillisen tai halventavan kohtelun tai rangaistuksen estämiseksi toimivan eurooppalaisen komitean (CPT) 7.-17. syyskuuta 2003 tapahtuneesta käynnistä laadittuun Lisätiedot Rajaesteet Pohjoismaissa sosiaalija työmarkkinakysymyksissä. Rajaesteiden yleiskuvaus ratkaisuehdotuksineen
Rajaesteet Pohjoismaissa sosiaalija työmarkkinakysymyksissä Rajaesteiden yleiskuvaus ratkaisuehdotuksineen Rajaesteet Pohjoismaissa 1 2 Rajaesteet Pohjoismaissa Rajaesteet Pohjoismaissa sosiaalija työmarkkinakysymyksissä Lisätiedot ITÄ-SAVON SAIRAANHOITOPIIRIN YMPÄRIS- TÖTERVEYDENHUOLLON VALVONTASUUN- NITELMA VUOSILLE 2011 2014 Päivitys vuodelle 2013
Ymp.jaosto 14.12.2012, 29 Liite 1. ITÄ-SAVON SAIRAANHOITOPIIRIN YMPÄRIS- TÖTERVEYDENHUOLLON VALVONTASUUN- NITELMA VUOSILLE 2011 2014 Päivitys vuodelle 2013 Enonkoski Juva - Puumala Rantasalmi Savonlinna Lisätiedot Työterveyshuollon hyvä sairaanhoitokäytäntö 1.4.2010
Työterveyshuollon hyvä sairaanhoitokäytäntö 1.4.2010 Sosiaali- ja terveysministeriö tilasi Työterveyslaitokselta keväällä 2009 työterveyshuolloille tarkoitetun suosituksen: Työterveyshuollon hyvä sairaanhoitokäytäntö. Lisätiedot Euroopan yhteisöjen virallinen lehti. (Säädökset, jotka on julkaistava) NEUVOSTON DIREKTIIVI 2000/29/EY, annettu 8 päivänä toukokuuta 2000,